
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А
от
ИНЖ. ЧАНКА КОРАЛСКА
За Кмет на Община Бургас съгласно Заповед № 406/12.02.2026 г.
на Кмета на Община Бургас



ОТНОСНО: Прекратяване на съсобственост чрез продажба на общинска идеална част от недвижим имот – УПИ V-688, кв. 71 по плана на ж.р. Меден Рудник, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-25336/27.07.2022г. от Д.С., представляван от пълномощник – С.С. и  заявление вх.№ 94-01-25336/4/10.09.2024г. от Н.Р., като наследник на М.Б., чрез пълномощник П.Р. , относно прекратяване на съсобственост в недвижим имот, представляващ УПИ V-688, кв. 71, находящ се в ж.р. Меден Рудник, гр. Бургас, чрез изкупуване дела на Община Бургас.
	Съгласно представени документи за собственост: нотариален акт            № 180, том I, рег. №2634, нот. дело № 158/25.04.2017г., вписан с вх. рег. № 4744, акт № 131, том 12, дело № 2224/25.04.2017г. в Служба по вписванията – Бургас и саморъчно завещание от Т.Б. от 15.10.2009г. с Протокол за приемане и обявяване на завещание рег. №2686/27.10.2009г., заявителите са съсобственици в УПИ V-688, кв. 71 с площ 747 кв.м по действащия план на ж.р. Меден Рудник, гр. Бургас, одобрен със Заповед № 1593/19.11.1986г., съответен на ПИ с идентификатор 07079.655.15 с площ   749 кв.м по одобрените КККР на гр. Бургас.
Видно от удостоверение с изх. № 94-01-25336/2/18.11.2022г. от Директор дирекция „Устройство на територията“ при Община Бургас и приложена към удостоверението комбинирана скица, изготвена от експерт към дирекция УТ при община Бургас, 69/747 кв. м идеална част от площта на УПИ V-688, кв. 71, целият с площ 747 кв.м е общинско място, придаваемо по регулация откъм улица. 
За 69/747 кв.м ид. части от УПИ V-688, кв. 71, има съставен Акт                 №10707/25.08.2025г. за частна общинска собственост.
Общинската идеална част от УПИ V-688, кв. 71 по плана на ж.р. Меден Рудник, гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността, чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на лицензиран оценител,  на 69/747 кв.м идеални части от УПИ ХI-59, кв. 15, по плана на ж.р. Меден Рудник, гр. Бургас, определена в размер на 10 110 (десет хиляди сто и десет) евро /19 773 (деветнадесет хиляди седемстотин седемдесет и три) лева, без ДДС.
Данъчната оценка на идеалната част от имота, предмет на продажба, е 1821,20 (хиляда осемстотин двадесет и едно евро и двадесет евроцента) евро / 3 561,96 (три хиляди петстотин шестдесет и един лева и деветдесет и шест стотинки) лева.
Предвид изложеното, на основание правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя Заповед № 3903/22.11.2024г., прието с Протокол от     05.02.2026 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следните 

Р Е Ш Е Н И Я:

1. Допълва Програмата за управление и разпореждане с общинската собственост на Община Бургас за 2025г., приета по т. 3 от дневния ред на проведеното на 20.05.2025г. заседание на Общински съвет-Бургас (Протокол № 24), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с УПИ V-688, кв. 71, по плана на    ж.р. Меден Рудник, гр. Бургас.
2. Да се прекрати съсобствеността между Община Бургас и Д.С. ЕГН***, с постоянен адрес: гр. Бургас, с пълномощник С.С. ЕГН *** и Н.Р. ЕГН *** с постоянен адрес: гр. Бургас, с пълномощник П.Р. ЕГН***, чрез продажба на общинските идеални части, актувани с Акт №10707/25.08.2025г. за частна общинска собственост, представляващи 69/747 кв.м идеални части от УПИ V-688, кв. 71, отреден "за жилищно строителство", целият с площ 747 кв. м по действащия ПУП-ПРЗ на ж.р. Меден Рудник, гр. Бургас, съответен на ПИ с идентификатор 07079.655.15, целият с площ 749 кв.м по КККР на гр. Бургас, за сумата 10 110 (десет хиляди сто и десет) евро /19 773 (деветнадесет хиляди седемстотин седемдесет и три) лева, без ДДС.
Приложение: Заявления вх.№94-01-25336/27.07.2022г. и  вх.№94-01-25336/4/10.09.2024г.; Протокол от 05.02.2026г.; Експертна оценка; Акт за ЧОС №10707/25.08.2025г.; Нотариален акт № 180, том I, рег. №2634, нот. дело № 158/25.04.2017г., вписан с вх. рег. № 4744, акт № 131, том 12, дело № 2224/25.04.2017г. в Служба по вписванията – Бургас; Саморъчно завещание от 15.10.2009г., Протокол за приемане и обявяване на саморъчно завещание рег.№2686/27.10.2009г.; Удостоверение изх. № 94-01-25336/2/18.11.2022г. от дирекция УТ с приложена Комбинирана скица от ПУП-ПРЗ за УПИ V-688, кв. 71; Скица №15-1546999-02.09.2025г. от СГКК; Данъчна оценка за имота изх. 5202001766/09.02.2026г. от дирекция МПДТР.

